CFRESH ยอดขายลดฉุดกำไร Q2/60 ลดลง 97.17% มาที่ 3.50 ลบ.
CFRESH ยอดขายลดฉุดกำไร Q2/60 ลดลง 97.17% มาที่ 3.50 ลบ. จากปีก่อนมีกำไร 123.58 ลบ. ขณะที่งวด 6 เดือนแรกพลิกขาดทุน 69.83 ลบ. จากปีก่อนมีกำไร 95.31 ลบ.
15 ส.ค. 2560

บริษัท ซีเฟรชอินดัสตรี จำกัด (มหาชน) หรือ CFRESH รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดยในไตรมาส 2/2560 บริษัทมีรายได้จากการขายของบริษัทฯ และบริษัทย่อยสำหรับไตรมาส 2 ปี 2560 เท่ากับ 1,889.93 ล้านบาท ลดลง 256.41 ล้านบาท หรือ 11.95% เมื่อเทียบกับช่วงเดียวกันของปีก่อน โดยเป็นผลมาจากยอดขายของบริษัทฯ ลดลง 44.51 ล้านบาท หรือ 5.89% และเป็นผลจากยอดขายบริษัทย่อยลดลง 211.90 ล้านบาท หรือ 15.24% ซึ่งสาเหตุหลักเกิดจากการที่ค่าเงินปอนด์สเตอริงอ่อนค่าลงประมาณ 13% เมื่อเทียบกับช่วงเดียวกันของปีก่อน จึงทำให้รายได้จากการขายเมื่อแปลงเป็นเงินบาทลดลง